Olen Annamari Brandão. Tervetuloa Sanaa naisilta -ohjelmaan.
Jaan tänään perheen merkityksestä Jumalan suunnitelmassa.
Uskon, että Jumala on tarkoittanut niin, että Hänen liikehdintänsä -
ja herätys lähtee perheiden keskeltä.
Mitä perhe tarkoittaa sinulle?
Se voi olla meille erilaisia asioita. Se on ehkä lähipiiri, sukulaiset, -
se saattaa olla puoliso tai lapset.
Voit omassa kontekstissasi miettiä, -
mitä Jumala haluaisi tehdä tässä ajassa.
Jeesus antoi meille suurimman elämän käskyn, -
kaikista maailman elämänohjeista suurimman, -
se oli, että "rakasta Jumalaa yli kaiken ja lähimmäistäsi niin kuin itseäsi".
Perhe on lahja Jumalalta, jonka keskellä me saadaan harjoitella -
elämään tuota käskyä todeksi.
Minun mielestä on tervettä muistaa, että kukin meistä -
tulee antamaan tilin Jumalalle elämästään yhtenä päivänä.
On hyvä muistaa, että tulee päivä, jolloin tulen Jumalan eteen -
ikään kuin tuomaan elämäni tilikirjat -
ja tulen näyttämään, mitä tein rakkaudella, mitä Hän on antanut.
Uskon Raamatun ilmoituksesta, että Jeesus tulee kysymään meiltä -
"Opitko rakastamaan?" "Mitä teit rakkaudella, mitä annoin sinulle?"
Perhe on tässä kuviossa äärettömän tärkeä.
Billy Graham, joka on nähnyt miljoonien ihmisten tulevan uskoon, -
Jumala on käyttänyt hänen elämäänsä valtavalla tavalla.
Omaelämänkerrassaan hän sanoi jotain, mikä jäi mieleeni vahvasti.
Jos hän voisi tehdä jotakin toisin, -
vuosina kun hän näki miljoonien pelastuvan, -
hän ei jättäisi perhettään niin paljon yksin ja panostaisi heihin enemmän.
Siinä on neuvo meille kaikille.
Katsoa kaiken tärkeän keskellä siihen, mikä on oleellisinta.
Perheen keskellä saatetaan kokea elämämme kivuliaimmat kokemukset.
Saman aikaisesti perhe on yksikkö, jonka keskellä, -
yhteyksissä, kun ne eheytyvät ja toimivat, -
siellä on mahdollista kokea kaikkein taivasta lähellä olevia tunteita.
Kaikkien suurimpia taivaskokemuksia yhteydestä ja rakkaudesta -
voidaan kokea perheen keskellä.
On hyvä miettiä, miten meidän usko näkyy perheen arjessa.
Näkeekö läheiset sen, kuka olen Kristuksessa, -
miten elän Hänen kanssaan?
Joskus käy niin, että annamme muille parhaamme ja -
perheelle me tuodaan viimeiset rippeet, mitä jää jäljelle.
Uskon, että Jumala haluaisi sen olevan toisinpäin.
Perhe saa meistä parhaat ja ylitse- vuotava osuus tulee muille ihmisille.
Jos nämä sanat tavoittaa sinut tilanteessa, missä sinulla on -
paljon kipua perhetilanteesta, -
haluan kertoa toivon sanoja: Koskaan ei ole liian myöhäistä.
Voit tänään rakastaa jotakuta, nähdä Jeesuksen muuttavan tilanteita.
Älä luovuta. Voit tänään löytää keinon kertoa jollekin läheiselle, -
mitä Jumala näkee heissä.
Eräs kristitty terapeutti jakoi mulle siitä, miten merkittävää on, -
että jokainen lapsi saisi kokea kiintymyssuhteen, -
että kehittyisi jokaiselle pienelle ihmiselle turvallinen kiintymyssuhde.
Siihen perustuu kaikki muu meidän elämässä.
Se pääasiassa tapahtuu läsnäolon ja katseen kautta, rakkauden kautta.
Mietin, mikä vaara siinä on, että meillä on kännykät ja ruudut -
ja kaikki se mikä vie meidän huomion. Itsekin käytän somea.
Jos se varastaa lapsiltani katsekontaktin, -
jos mun rakkaimmat eivät näe silmiäni, -
silloin jotain on mennyt väärään suuntaan.
Meidän täytyy panostaa sydämen tason yhteyksiin.
Jokaisen ihmisen syvin tarve on tulla nähdyksi, kuulluksi ja kohdatuksi.
Jeesus puhuu vertauksen, joka liittyy tähän teemaan.
Hän kertoi taivaan kuningaskunnan matematiikasta -
vertauksessa Luuk. 15:4 eteenpäin.
Tämä osoittaa miten Hänen kuningaskuntansa -
toimii toisella logiikalla kuin mitä me ihmiset ajatellaan.
”Jos jollakin teistä on sata lammasta ja hän kadottaa niistä yhden, -
eikö hän jätä niitä yhdeksääkymmentäyhdeksää -
erämaahan ja lähde etsimään kadonnutta, kunnes löytää sen.
Kun hän löytää lampaan, hän nostaa sen iloiten harteilleen, -
ja kotiin tultuaan hän kutsuu ystä- vänsä ja naapurinsa ja sanoo heille:
’Iloitkaa kanssani, sillä minä löysin lampaani, joka oli kadonnut.’
Minä sanon teille: samoin on taivaassa suurempi ilo yhdestä -
syntisestä, joka kääntyy, kuin yhdeksästäkymmenestäyhdeksästä
vanhurskaasta, jotka eivät parannusta tarvitse.”
Jumalan kuningaskunta, käytän sanaa kuningaskunta siksi, että -
alkuperäinen sana puhuu kuninkaan hallintavallasta.
Basileia on kuningaskunta. Suomessa käytetään valtakunta -sanaa.
Basileus on kuningas, joten kuninkaiden kuninkaan -
hallintavallan alueesta on kyse. Se kenttä, missä Jeesus hallitsee.
Se toimii ylösalaisin verrattuna tähän maailmaan.
Hänen kuningaskunnassaan pieni on suurta, yksi on tärkeä, -
unohdettuja rakastetaan, hylätyt etsitään, -
suurin johtaja on se, joka palvelee toisia.
Ylennys tarkoittaa, että mennään itse alemmas, nostetaan toisia.
Tästä vertauksesta käy ilmi, että Jeesuksen sydän on -
jättää 99 ja etsiä se yksi.
Se ei kuulosta kovin järkevältä. Usein ajatellaan seurakunnissakin, -
että olisi järkevää keskittyä enemmistöön.
Ei ole järkevää ajan tai resurssien käyttöä keskittyä yhteen.
Mutta Jumalalle ei riitä 99. Hän haluaa vielä sen yhden.
Jos Hänelle ei riitä 99, ei meillekään tulisi riittää.
Helposti luemme tuon kohdan niin, että se liittyy ihmisiin ulkopuolella.
Ihmisiin, jotka ei ole meidän perheissä.
Haluaisin tuoda tämän ihan lähelle meidän perheyksikköä.
Kuka on siellä sun perheessä se yksi, jonka tarvii tulla löydetyksi?
Kuka on se yksi, jonka Pyhä Henki nyt nostaa sun sydämelle?
Jonka kanssa sun tulisi viettää aikaa, -
kommunikoida se, mitä Isä ajattelee hänestä.
Joskus meidän perheiden keskellä on kadonneita, hyvin useinkin, -
jotka tarvii tulla nähdyksi ja kuulluiksi.
Eli Jumala haluaisi, että perheen kanssa ja kautta -
me saataisiin tavoittaa maailma.
Miten voisimme perheenä elää sillä tavalla, -
että Jumalan suunnitelma toteutuisi? Yksi juttu on se, että on hyvä muistaa,-
että Jumalalla ei ole ainoastaan suunnitelmaa yksilöille.
Hänellä on myös suunnitelma kokonaisille perhekunnille.
Entä tiedä oletko miettinyt perhekuntasi kohdalla, -
mikä on Jumalan suunnitelma meille. Usein ajatellaan vain omaa kutsua.
Raamatun lehdiltä käy ilmi, miten Ju- mala toimi Israelin heimojen kohdalla.
Jokainen heimo kantoi jotakin erityistä Jumalan luonteesta, erityistä tehtävää.
Näin on myös meidän perhe- yksikköjen, sukukuntien kohdalla.
Mitä sukumme kantaa? Mitä meidän perheellä on Jumalalta tehtävänä?
Kysele sitä Isältä. Mieti vahvuuksia ja kutsumuksen kenttiä, -
joita tunnistat perheesi keskeltä.
Jumala haluaisi käytännössäkin, että meidän elämä olisi yhteyden elämää -
ja perhe olisi oikeanlainen prioriteetti meidän elämässä.
Joskus on jopa seurakunnissa opetettu, että tärkeysjärjestys on: -
Jumala ensin, seurakunta seuraavaksi, vasta sitten perhe.
Mä en näe sitä Raamatun kokonaisilmoituksesta.
Päinvastoin näen ajatuksen, että Jumala haluaa, -
että meidän ensimmäinen perhe... Ensin tulee Jumala, -
sen jälkeen ensimmäinen seurakunta onkin läheinen perheemme, -
sitten tulee muu seurakunta.
Ihmiset, jotka Jumala on antanut lähelle, -
ovat meidän ensisijainen prioriteettimme elämässä.
Yksi asia, mitä voi yhdessä tehdä on yhteinen rukous, ottaa aikaa sille.
Varsinkin pienten lasten kohdalla lämpimästi suosittelen -
vanhempia ottamaan pienen hetken kunkin lapsen kanssa rukouksessa.
Haastan sinut kertomaan lapsellesi, että hänkin voi kuulla Jumalan ääntä.
Anna lapsen kertoa, mitä hänelle tulee mieleen rukoushetkissä.
Lapset kykenee tosi hienosti ottamaan vastaan Jumalan puhetta, -
vaikka iltarukouksen keskellä.
Toinen juttu, joka on tärkeä tiedostaa, -
on että yhteinen ruokailu on valtavan merkittävä osa perheen elämää.
Jos katsotaan juutalaista kulttuuria, jonka keskelle Jeesus syntyi, -
elämän tapaa, jota hän edustaa, siinä näkyy, että kerran viikossa -
tullaan perhekunnan kanssa yhteen ruokailemaan, -
istutaan pöydän ääreen syömään yhdessä.
Jaetaan sydämiä ja kiitetään Jumalaa siitä, mitä on tapahtunut.
Tullaan ainakin kerran viikossa yhteen. Siinä on -
oikean suuntainen ajatus kaikille vaikka ei juutalaisia oltaisikaan.
Voimme ymmärtää, että Jumala haluaa tuoda perheet yhteen.
On tutkimuksiakin, että jos perhe kerran viikossa syö yhdessä, -
riski sille, että lapset ajautuisivat huumeiden käyttäjiksi tipahtaa alas.
Näin yksinkertaisilla asioilla voidaan rakentaa sydänten yhteyttä.
Toki tosi tärkeänä tässä on seurakuntayhteys.
Millä tavalla voitaisiin perheenä olla seurakunnassa?
Miten sisällyttää lapsiani tai läheisiäni seurakunnan toimintaan?
Miten perheenä voitaisiin rakentaa?
Olla yhdessä rakentamassa Jumalan seurakuntaa.
Siinä on jotakin Hänen sydämensä mukaista.
Rohkaisen sinua miettimään elämäsi ihmissuhteita, niitä lähimpiä.
Miettimään kehen tulisi nyt panostaa.
Mikä ihmissuhde tarvitsisi aikaa? Kehen tulisi olla yhteyksissä?
Jotain mitä voisi käytännössä tehdä heti.
Jos sinulla läheisiä ympärillä, niin käy ja halaa heitä.
Kerro heille, miten rakkaita he ovat.
Äiti Teresa muistaakseni sanoin sen näin -
'"Jos haluat mennä ja muuttaa maailmaa, niin rakasta perhettäsi."
Tehdään se, rakastetaan läheisiämme ja nähdään, -
miten sitä kautta Jumalan liikehdintä saa tulla näkyviin.
Isä, kiitos jokaisesta katsojasta. Kiitän sun suunnitelmasta perheille.
Isä, tiedät myös millaista kipua ollaan koettu perheiden keskellä.
Sinä ratkaisit kaikki ihmiskunnan ongelmat ristillä.
Sinä pystyt ratkaisemaan myös meidän perheidemme haasteet.
Nyt julistetaan jokaisen perheen ylle shalom-rauhaa, hyvinvointia, -
harmoniaa ihmissuhteisiin, terveyttä.
Pyydetään, että sinä saat astella perheidemme keskellä -
ja rakentaa aitoa sydänten yhteyttä, -
mihin olet meidät tarkoittanut ja luonut.
Kiitos Herra, mitä teet tässä ajassa. Aamen.
Tekstitys: Annukka Eskola